23. ΑΠΟΦΑΣΙΣ ΥΠΟΥΡΓΩΝ ΕΜΠΟΡΙΟΥ ΚΑΙ ΓΕΩΡΓΙΑΣ Αριθ. 129619/9688 της 19/30 Ιουλ. 1960 (ΦΕΚ Β΄ 346) Περί λήψεως ειδικών μέτρων εξασφαλιζόντων την καλυτέραν διατήρησιν και διακίνησιν των εξαγομένων ροδακίνων. Έχοντες υπ’ όψει: α)το άρθρ. 19 παρ. 2 του Νόμ. 4035/60 «περί μέτρων επεκτάσεως και βελτιώσεως των δενδροκηπευτικών καλλιεργειών και άλλων τινών διατάξεων». 2)τας διατάξεις του άρθρ. 6 του από 8.5.1957 Β.Δ/τος «περί επιβολής ποιοτικού ελέγχου κατά την εξαγωγήν των ροδακίνων» ως αντικατεστάθη υπό του άρθρου μόνου του από 2.8.1958 Β.Δ/τος, 3)τας υφισταμένας εν Μακεδονία εγκαταστάσεις προψύξεως και τα λοιπά μέσα προ ψύξεως και 4)την ανάγκην λήψεως ειδικών μέτρων εξασφαλιζόντων την καλυτέραν διατήρησιν και διακίνησιν των εξαγομένων ροδακίνων, αποφασίζομεν: 1.Η εξαγωγή των ροδακίων θα διενεργήται εφεξής αποκλειστικώς και μόνον δια μεταφορικών μέσων υπό ψύξιν, συμφώνως προς τας διατάξεις του από 8.5.57 Β.Δ/τος ήτοι δια βαγονίων-ψυγείων, πλοίων-ψυγείων και αυτοκινήτων-ψυγείων. 2.Τα εξαγόμενα ροδάκινα θα υπόκεινται υποχρεωτικώς εις πρόψυξιν, συμφώνως προς τας ισχυούσας διατάξεις του από 2.8.58 Β.Δ/τος. Ροδάκινα μεταφερόμενα α)δια βαγονίων-ψυγείων εφωδιασμένων δι’ ιδίων ηλεκτροκινουμένων ανεμιστήρων, β)δι’ αυτοκινήτων-ψυγείων και γ)δια πλοίων-ψυγείων, θεωρούνται ως κανονικώς προψυχθέντα και αν έτι δεν υπεβλήθησαν εις πρόψυξιν προ της φορτώσεώς των. 3.Εξαιρετικώς κατά την εξαγωγικήν περίοδον 1960, επιτρέπομεν την εξαγωγήν και μη προψυχθέντων ροδακίνων κατά το διάστημα της εντατικωτέρας των εξαγωγικής κινήσεως εφόσον τα υπάρχοντα μέσα προψύξεως αποδειχθούν ανεπαρκή δια την άνευ αξιολόγου κατά την κρίσιν των Εποπτών ποιοτικού ελέγχου, καθυστερήσεως εκκίνησιν των ετοίμων προς εξαγωγήν φορτίων (βαγονίων-ψυγείων). 4.Τα βαγόνια-ψυγεία με προψυγμένα ροδάκινα επιτρέπεται όπως φορτώνωνται δια πλήρους φορτίου αυτών, τροποποιουμένης εν προκειμένω πάσης αντιθέτου προηγουμένης διατάξεως. Η ισχύς της παρούσης άρχεται μετά πέντε ημέρας από της υπογραφής της. Η παρούσα δημοσιευθήτω δια της Εφημερίδος της Κυβερνήσεως. 